Odense Orienteringsklub indbyder til Fyns 5-Daw’s. Løbet er et etapeløb over 5 dage, hvor der løbes i Odense’s nærskove og grønne områder. Vi ser frem til at byde jer velkommen til nogle dejlige sommeraftener med mulighed for hård konkurrence i orienteringsløb, såvel som hyggeligt samvær om vores sport.

Odense Orienteringsklub er interesseret i at vise orienteringssporten frem og løbet er derfor åben for alle interesserede. Samløb er derfor også tilladt.

**Datoer/Løbsområder/Mødesteder:**

|  |  |  |  |  |
| --- | --- | --- | --- | --- |
| **Etape** | **Løbsdag** | **Terræn** | **Banelægger** | **Mødested** |
| 1 | Tirsdag 28/5 | Elmelunden | Ib Clausen | Offentlig P-plads. Elmelundsvej 147, 5250 Odense |
| 2 | Tirsdag 4/6 | Hollufgård | Gintautas Bloze | Hollufgård. Hollufgårds Allé 26, 5220 Odense |
| 3 | Torsdag 6/6 | Kohave | Nicolai Krabæk | UngOdense, Niels Bohrs Alle 210, 5220 Odense SØ |
| 4 | Tirsdag 11/6 | Elmelunden Vest\* | Morten Nielsen | Elmelund Skov Grillplads, Vejrup-Vej 73, 5491 Blommenslyst |
| 5 | Tirsdag 18/6 | Åløkkeskoven | Tommy Iversen | Jægerhuset, Jægerhusstien 1, 5000 Odense C |

\*) Afkortede baner

**Klasser:**

Vælg mellem 7 forskellige baner efter teknisk formåen og løbestyrke.

|  |  |  |
| --- | --- | --- |
| **Baner** | Klassisk |  |
| A-Lang | 6,5 – 7 km | Svær |
| A-Mellem | 5 – 5,5 km | Svær |
| A-kort | 4 – 4,5 km | Svær |
| Veteran | 2 – 2,5 km | Svær (Kun for damer 55+ og herrer 65+) |
| B | 4 – 4,5 km | Mellemsvær (åben for alle) |
| B – D/H14 | 4 – 4,5 km | Mellemsvær (til og med D/H14). Samme bane som B |
| C | 3,5 – 4 km | Let – Motionister – Stavgang |
| C – D/H14 | 3,5 – 4 km | Let (til og med D/H14). Samme bane som C |
| Begynder | 2,5 – 3 km | Begynder |

**Præmier:**

Der er præmier på 5. etape til de samlede vindere. Bedste herre og dame i hver klasse præmieres med en lækker unik løbetrøje med teksten Vinder Fyns 5-daws 2018.

Der vil derudover være ganske mange attraktive præmier, der fordeles ved lodtrækning. For at indgå i lodtrækningen om de mange præmier skal man have gennemført 3 af de 4 første etaper i samme klasse og være tilstede ved lodtrækningen.

**Kontrol/tidtagning:**

OBS: Tidtagning med SportIdent. Briknr. oplyses ved tilmelding.

Evt. Lejebrik 10,00 og husk lige kompasset (kan også lånes hvis du ikke har et)

**Start:**

Start 1. – 4. etape fra 17.30 - 18.45. Put and Run. Postindsamling fra kl. 20.00.

5. etape er Jagtstart med startliste (ikke begynder og C).

For at deltage i jagtstart og dermed blive den samlede vinder i Fyns 5-daws skal man have gennemført mindst 3 af de 4 første etaper i samme klasse og være forhåndstilmeldt til 5 etaper senest 3 dage før 5 etape. Vinder af jagtstart er vinder af Fyns 5-Daw’s.

Efter de første 4 løb beregnes der point pr. løb, med 100 point til den hurtigste og den tid man er efter omregnes til decimalsekunder og trækkes fra. De 3 bedste point lægges sammen og den med flest point starter først i sin klasse til jagtstart. De point man er efter divideres med 3 og omregnes til sekunder som man starter efter den første i klassen. Grunden til at der divideres med 3 er at gøre jagtstarten mere spændende.

**Tilmelding:**

Forhåndstilmelding for løbere der er medlem af en orienteringsklub senest 3 dage før løbet via <http://www.fynsksprintcup.dk/o-fyn.svok.dk/>

Forhåndstilmelding for løbere der ikke er medlem af en orienteringsklub senest 3 dage før løbet ved at sende en mail til [mni2911@gmail.com](mailto:mni2911@gmail.com) med angivelse af Navn, Løbsetape(r), Bane. Betaling af startsafgift, se næste punkt.

Det er i meget begrænset omfang muligt at tilmelde på selv dagen. Ved tilmelding på dagen, vil der være begrænsning i udbud af baner.

For forhåndstilmeldte udleveres kort og evt. lånebrik ved start. Mulighed for starthjælp.

**Startafgift:**

Vi holder stadig lave startgebyrer for at få aspiranter med. Pris/etape inkl. kort 25 kr. - ved tilmelding forud. + evt. lejebrik 10 kr. Tilmelding på dagen koster 35 kr. + evt. lejebrik 10 kr.

|  |  |  |  |  |
| --- | --- | --- | --- | --- |
| Løb | Forhåndstilmelding ekskl. brikleje | Forhåndstilmelding inkl. brikleje | Tilmelding på dagen ekskl. brikleje | Tilmelding på dagen inkl. brikleje |
| 1 etape | 25 kr. | 35 kr. | 35 kr. | 45 kr. |
| 2 etaper | 50 kr. | 70 kr. | 70 kr. | 90 kr. |
| 3 etaper | 75 kr. | 105 kr. | 105 kr. | 135 kr. |
| 4 etaper | 100 kr. | 140 kr. | 140 kr. | 180 kr. |
| Alle 5 etaper | 125 kr. | 175 kr. | 175 kr. | 225 kr. |

Startgebyr for deltagere, der ikke er medlem af en orienteringsklub, indbetales via MobilPay på nr. 2127 8873. Angiv: O-løb: [dit navn]. Dit navn skal være identisk med det navn du har tilmeldt dig med. Når der er modtaget bekræftelse for betaling er du tilmeldt.

Startgebyr for øvrige deltagere opkræves via løbskontoen.

Ved tilmelding på dagen betales kontant eller via MobilPay.

**Resultater:**

På Odense Orienteringsklubs hjemmeside efter løbet [www.odense-ok.dk](http://www.odense-ok.dk)

**Stævneleder:**

Morten M. Nielsen

Telefon: 2127 8873

Mail: [mni2911@gmail.com](mailto:mni2911@gmail.com)